ماما كانت مجمعة الجيران عندها بيعملوا محشي مع بعض وكانت حبيبة برا كانت بتحضر درس علم فخلص الدرس وجاءت حبيبة ع البيت ودار الحوار الاتي : حبيبة : السلام عليكم ازيكم جميعا .. مجمعين عند النبي إن شاء الله . الجيران : وعليكم السلام ازيك يا حبيبة .. ايه يا بنتي دا انا اتخضيت منك من السواد دا .. يا بنتي انتي لسه صغيرة وفي عز شبابك .. دفنتي نفسك ليه كدة تحت الاسود دا .. اعوذ بالله ..!! حبيبة :اعوذ بالله ايه طنط انتي شفتي عفريت ولا ايه ؟! يا طنط دا الاسود مُريح جداا .. وشيك وقيّم غير باقي الالون الخلطبيطة التانية . الجارة ام محمد: طيب ما انتي كنتي بتلبسي الخلطبيطة دي وكنتي بتبقي شيك برده ايه اللي حصل بقي والاكتئاب بتاع الاسود دا ؟! حبيبة : اه يا طنط فعلا كنت بلبس الوان قبل كدة بس مكنتش اعرف ان الافضل عند ربنا هو اللبس الغامق عشان مش يحدد معالم جسم المرأة وعلي فكرة مش شرط اسود بس لا طبعا ممكن بني او كحلي او زيتي او لون اي غامق مش مُلفت بس انا بحب الاسود .